কিরিবাসের ভূগোল
কিরিবাস একটি দ্বীপরাষ্ট্র। প্রশান্ত মহাসাগরে উত্তর, দক্ষিণ, পূর্ব, পশ্চিম --- চার গোলার্ধে অবস্থিত ৩২টি প্রবাল অ্যাটল ও ১টি দ্বীপ নিয়ে এই দ্বীপরাষ্ট্রটি গঠিত। প্রশান্ত মহাসাগরের যে অংশ জুড়ে এগুলি অবস্থিত, তার আয়তন মহাদেশীয় যুক্তরাষ্ট্রের চেয়েও বেশি। দ্বীপগুলি তিনটি প্রধান দলে বিভক্ত: গিলবার্ট দ্বীপপুঞ্জ, ফিনিক্স দ্বীপপুঞ্জ ও লাইন দ্বীপপুঞ্জ। ১৯৯৫ সালে আন্তর্জাতিক তারিখ রেখাকে সরানো হয় যাতে কিরিবাসের সর্বত্র একই দিন হয়।
নিউ প্রভিডেন্স
নিউ প্রভিডেন্স হলো বাহামা দ্বীপপুঞ্জের সবচেয়ে জনবহুল দ্বীপ। বাহামা দ্বীপপুঞ্জের মোট জনসংখ্যার ৭০% এ দ্বীপে বাস করে। বাহামা দ্বীপপুঞ্জের রাজধানী নাসাউ নিউ প্রভিডেন্স দ্বীপে অবস্থিত। ক্রিস্টোফার কলম্বাসের নিউ ওয়ার্ল্ড আবিস্কারের পর দ্বীপের মালিকানা স্পেনের ছিলো। কিন্তু এখানে বসতি স্থাপন করতে স্প্যানিশ সরকারের কোন আগ্রহ ছিলো না। দ্বীপের সবচেয়ে বড় শহর নাসাউের পূর্বনাম ছিলো চার্লসটাউন। এটি ১৬৮৪ সালে স্প্যানিশদের দ্বারা ধ্বংসস্তুপে পরিণত হয়। এটি পুননির্মাণ এবং পুননামকরণ করেন নিকোলাস ট্রট।